IKA-4 NA LINGGO PAGKARAAN NG PENTECOSTÉS introito Sal. 26, 1, 2 A ng Panginoon ang aking liwanag at ang aking kaligtasan: kanino ako matatakot? Ang Panginoon ang tanggulan ng aking buhay: kanino ako masisindak? Ang aking mga kaaway na lumalaban sa akin ang siyang nabubuwal at nalulugmok. Sal. 26, 3. Kahit na harapin ako ng isang hukbo, hindi matatakot ang aking puso. Luwalhati sa Ama. colecta O Panginoon, hinihiling namin sa Iyo, ipagkaloob Mo na tumahimik ang takbo ng sandaigdigan sa bisa ng Iyong kaayusan, at magtamasa ng kaligayahan ang Iglesia sa mapayapang pamimintuho sa Iyo. Alang-alang kay Jesucristong aming Pangi- noon. Pagbasa mula sa sulat ni San Pablo Apóstol sa mga Romano. Rom. 8, 18-23 M ga kapatid: Sa palagay ko ang mga pagtitiis sa panahong ito ay hindi maiha- hambing sa kaluwalhatian na mahahayag sa atin. Sapagka't ang marubdob na minimithi ng mga nilalang ay ang pagkakahayag ng mga anak ng Dios. Ang mga nila- lang ay nagumon sa walang kabuluhan, hindi kusang-loob, kundi sa kalooban Niya- ong sumakop sa kanila, nguni't sa pag-asa na sila rin ay maliligtas sa kabulukang uma- alipin tungo sa maluwalhating kalayaan ng mga anak ng Dios. Sapagka't nalalaman natin na ang tanang nilalang ay humihibik at nagdaramdam hanggang ngayon. At hindi lamang sila, tayo man na nagtataglay ng mga bunga ng Espíritu, ay humihibik sa ating sarili sa paghahangad sa pag-aampon bilang mga anak, sa pagtubos sa ating mga katawan: kay Cristo Jesús na ating Panginoon. gradual Sal. 78, 9, 10 Magmaawain Ka, O Panginoon, sa pagtuos sa aming mga kasalanan: baka sa- bihin kapagdaka ng mga bansa: Saan nandoon ang kanilang Dios? v. Tulungan Mo kami, O Dios ng aming kaligtasan: at dahil sa kaluwalhatian ng Iyong Pangalan, ili- gtas Mo kami. Aleluya, aleluya. v. Sal. 9, 5, 10. O Dios, na Ikaw ay nauupo sa luklukan, at hu- mahatol sa katuwiran: maging tanggulan ng mga namimighati sa panahon ng kabaga- bagan. Aleluya. 1
IKA-4 NA LINGGO PAGKARAAN NG PENTECOSTÉS Pagpapatuloy ng mahal na Ebanghelyo ayon kay San Lucas. Luc. 5, 1-11 N ang panahong yaon: Si Jesús ay nasa tabi ng look ng Genesaret nang minsang dumugan Siya ng mga tao upang makinig ng salita ng Dios. Nakita Niya ang da- lawang daong sa tabi ng look; nakalunsad ang mga mangingisda at naghuhugas ng kanilang mga lambat. Lumulan Siya sa isa sa mga daong na ari ni Simón, at pinakiu- sapang ilayo ito nang kaunti sa lupa; pagkatapos, naupo sa daong upang mangaral sa mga tao. Pagkaraan ng Kanyang pagsasalita ay sinabi kay Simón: Magpalaot ka at ihu- log ninyo ang mga lambat upang humuli. Sumagot si Simón: Guro, buong magda- mag kaming nagpagod, at wala kaming nahuli; datapuwa't sa Iyong salita ay ihuhulog ko ang mga lambat. Nang gawin nila ito ay nakahuli sila ng napakaraming isda na anupa't nagkansisira ang kanilang lambat. Kaya't kinawayan nila ang mga kasama na nasa ibang daong upang magsilapit at tulungan sila. Pagkalapit nila ay napuno ang dalawang daong na halos lumubog. Nang makita iyon ni Simón Pedro ay nagpatirapa sa harap ni Jesús na ang wika: Lumayo ka sa akin, sapagka't ako'y makasalanan. Siya at lahat ng kasama niya ay nagsipanggilalas dahilan sa dami ng mga isdang huli, ga- yon din kay Santiago at kay Juan, na mga anak ni Zebedeo, na mga kasama ni Simón. At sinabi ni Jesús kay Simón: Huwag kang matakot; mula ngayon ay mga tao na ang huhulihin mo. Nang maisadsad nila sa lupa ang kanilang mga daong ay iniwan nila ang lahat upang sumunod sa Kanya. ofertorio Sal. 12, 4-5 Liwanagan Mo ang aking mga mata, baka ako'y matulog sa kamatayan; baka sa- bihin kapagdaka ng aking kaaway: Ako'y nanaig laban sa kanya. secreta M atuwa Ka, nanalangin kami, O Dios, sa pamamagitan ng mga handog na tinang- gap Mo na: at maawain Mong patalimahin mandin ang naghihimagsik naming mga kalooban alinsunod sa Iyo. Alang-alang kay Jesucristong aming Panginoon. comunión Sal. 17, 3 Ang Panginoon ay aking malaking bato, at aking kuta, at aking tagapagligtas: O Dios ko na aking saklolo. poscomunión N awa'y dumalisay sa amin, nananalangin kami, O Panginoon, ang mga banal na misteriong pinakinabangan namin: at sila nawa'y magpanatili sa amin sa Iyong katungkulan. Alang-alang kay Jesucristong aming Panginoon. 2